Ka lebaka leo ge go hlangwa ga mananeo ao a direlwago setšhaba, mešomo ya mmušo, go agwa ga dintlo, ditsela le go kaonefatšwa ga dikolo, tlhabollo ya mabokgoni e swanetše go karolo ya mošomo woo. Tlhabollo ya lenaneokgoparara la batho e no ba bohlokwa go swana le go dira dikaonefatšo go leo le amago mošomo, gomme seo se lego bohlokwa go mananeokgoparara ao ka bobedi ke go tšweletšega pele ga wona. E re ke bolele ka go kgwahliša ke re nako ye ye bohlokwa setšhabeng sa gešo e nyaka gore re kopane le go feta peleng gomme re šomiši mošifa o mongwe le o mongwe go mmele wa rena wo o kopanego gore re šomanae le ditlhotlo tše re di lebilego ka moka le gore re dule re itebantšhe le toro ya rena yeo re e swareletšego ka yona go fihlela re aga Afrika Borwa yeo e akanywago go Molaotheo. Seemo sa tšhoganetšo seo se bakwago ke go kgaoga ga mohlagase se re fa tlhotlo le sebaka sa gore bjale ka setšhaba se se feletšego re kwagatše go boipiletšo bjo re sa tšwago go bo dira bja gore ka moka re ka šoma mmogo gore naga ya gešo e dule e gatela pele. Se se ra gore ka moka ge re ka lebana le dithlotlo di ka se re palele. Mme ka ge re lebane le ditlhotlo tše, tšona ka botšona di re fa dibaka!